### | | | | --- | --- | | | | | --- | | **Byråd** 28. maj 2019 Sagsnr. 710-2018-46114 Dok.nr. 710-2019-108479 Sagsbehandler DPELVH | | 83.                 Kvalitetsmåling i dagtilbuddene - Åbent

###

|  |  |
| --- | --- |
| Tidl. politisk behandling | BY, 18.12.18, pkt. 209 |
| Forventet sagsgang | BS-U, ØK, BY |
| Lovgrundlag |  |

**SAGENS INDHOLD**

Byrådet skal i denne sag tage stilling til resultaterne af
en ekstern kvalitetsmåling på dagtilbudsområdet, og til om afprøvningen af
kvalitetsmålingen skal fortsætte. Byrådet afsatte i forbindelse med Budget
2019-22 midler til gennemførelse af en ekstern kvalitetsmåling i dagtilbuddene.
Formålet med kvalitetsmålingen er at skabe et bedre grundlag for den videre
udvikling af den pædagogiske kvalitet i de enkelte daginstitutioner.

Kvalitetsmålingen er gennemført
i samarbejde med Professionshøjskolen University College Nordjylland (UCN).
Observatører fra UCN har gennemført målinger i alle dagtilbud med det
internationalt anerkendte kvalitetsmålingsredskab Early Childhood Environment
Rating Scale (ECERS-3). Redskabet måler kvaliteten i dagtilbuddene ud fra seks
dimensioner. For hver af dimensionerne får institutionsenheden en score fra
1-7, hvor 7 er højest.

Der er foretaget
kvalitetsmålinger i én 3-6 års gruppe i alle institutionsenheder og to målinger
i enkelte institutionsenheder med adskilte matrikler. I alt er der foretaget 31
kvalitetsmålinger i perioden januar til marts 2019. Alle institutionsenheder
har efter målingen modtaget en rapport med resultater samt kvalitative
beskrivelser fra observationerne. Herudover er der givet en mundtlig
tilbagemelding til leder og områdeleder, hvor målingens resultater er blevet
udfoldet og drøftet.

I bilag 3
(Kvalitetsmålingsredskabet ECERS-3) er målingsredskabet beskrevet nærmere.

[adresse] i [adresse] indgår i et
forskningsprojekt ved UCN, hvor formålet er at skabe et forskningsbaseret
vidensgrundlag for, hvordan og hvorvidt et evalueringsværktøj, der anvendes
internationalt, også kan anvendes i en dansk kontekst til kvalitetsvurdering-
og udvikling i dagtilbud. ECERS-3 er fra 2016-2018 via dette projekt afprøvet i
flere kommuner i [adresse], bl.a. Aalborg, Frederikshavn, Hjørring og [adresse]
kommuner.

Hertil kommer, at [adresse] evalueringsinstitut (EVA) i 2019
gennemfører en undersøgelse af kvaliteten i kommunale dagtilbud for 3-5 årige i
samarbejde med UCN. Formålet med undersøgelsen er at give en status på
kvaliteten af det pædagogiske læringsmiljø i danske dagtilbud. I alt 90
kommunale daginstitutioner er tilfældigt udtrukket til at deltage i
undersøgelsen, heraf to institutioner beliggende i [adresse]. EVA’s valg
af ECERS-3 som værktøj peger på metoden som et validt redskab til
kvalitetsmåling. En yderligere sikring af redskabets anvendelighed indgår desuden
som et formål i EVA’s undersøgelse. Resultaterne af EVA’s kvalitetsundersøgelse
foreligger primo 2020.

Nedenfor fremgår hovedresultaterne fra kvalitetsmålingen i
Favrskov Kommune. Øvrige resultater fremgår af bilag 1.

Tabel 1. Resultater i [adresse], de fire danske
kommuner samt [adresse], [adresse]

|  |  |  |  |
| --- | --- | --- | --- |
| **Skala** | **[adresse]**  **(n=31)** | **De fire nordjyske kommuner (n=119\*)** | **[adresse]**  **(n=150\*)** |
| Plads og indretning | 3,46 | 2,97 | 4,53 |
| Rutiner for personlig pleje | 2,31 | 2,56 | 3,38 |
| Sprog og literacy | 3,41 | 3,3 | 5,1 |
| Læringsaktiviteter | 2,35 | 2,14 | 4,54 |
| Interaktion | 4,87 | 4,46 | 5,5 |
| Organisationsstruktur | 4,3 | 4,04 | 4,19 |
| Total score | 3,45 | 3,25 | 4,54 |

\* Der kan ikke umiddelbart sammenlignes med de fire kommuner
og [adresse], da kvalitetsmålingerne er foretaget på forskellige
forudsætninger. Alligevel giver tabellen et billede af, hvordan skalaen
fungerer i henholdsvis en dansk og udenlandsk kontekst.

Tabel 2. Variation mellem institutionsenhederne i [adresse]
Kommune – samlet score pr. institution

|  |  |
| --- | --- |
| **Score** | **Antal institutioner**  **(n=31)** |
| Under 2 | 1 |
| 2-3 | 8 |
| 3-4 | 16 |
| Over 4 | 6 |

**VURDERING**

Rapporten konkluderer, at institutionerne i [adresse]
samlet set leverer en god kvalitet i personalets samspil med børnene. Det
betyder, at kvaliteten af relationerne med børnene er god, og at personalet er
imødekommende og anerkendende over for børnene og deres behov.

Børn og Skole vurderer, at det er positivt, at der på flere
væsentlige kvalitetsdimensioner ses en høj grad af kvalitet, hvilket især
gælder Interaktion, og Organisationsstruktur og i lidt mindre grad Sprog og
[adresse].

Børn og Skole vurderer, at der i særlig grad er behov for at
skabe udvikling inden for dimensionen Læringsaktiviteter, hvor målingen viser,
at der er tale om ’minimal kvalitet’.

Det konkluderes i rapporten, at kvaliteten er lav i
dimensionen Læringsaktiviteter, idet læringsmiljøet i institutionerne ikke i
tilstrækkelig grad tilbyder børnene de materialer og aktiviteter, der anses
nødvendige for at understøtte børnenes leg og læring, herunder den kognitive
udvikling, motorik, bevægelse, natur, matematik og science og kreative
processer.

Dimensionen Læringsaktiviteter drejer sig om det, der i
ECERS-3 kaldes ’læringsfremmende interaktion’, hvor medarbejderne tilbyder
information, der øger barnets mulighed for læring. Det drejer sig dels om
medarbejdernes måde at interagere med børnene på, og den måde de engagerer sig
i det, børnene er optaget af i deres leg. Samtidigt drejer det sig om, at
materialer skal være tilgængelige, mangfoldige og varierede, eks. i form af
spil, legetøj og materialer i såkaldte interessecentre. Målingen viser, at der
er en højere grad af kvalitet i arbejdet med kreativitet, finmotorik og
teknologi, end der er for musik og bevægelse, rolleleg samt natur, science,
matematik og tal. Her er der tale om lav kvalitet.

Selvom tendensen er den samme i de fire øvrige danske
kommuner, der er vurderet med ECERS-3, vurderer Børn og Skole, at scoren på
2,35 for Læringsaktiviteter er et mindre tilfredsstillende resultat på et
område, der har stor betydning for børnenes læring og trivsel. Det vurderes
derfor, at der i de enkelte dagtilbud skal iværksættes tiltag, der forbedrer
kvaliteten omkring læringsaktiviteterne.

I forbindelse med implementeringen af den ny dagtilbudslov,
der ligeledes betoner behovet for et bredt lege- og læringsperspektiv, er der
allerede iværksat forskellige tiltag. Endvidere ligger det inden for rammen af
det indsatsområde, som Byrådet vedtog i forbindelse med Kvalitetsrapport for
dagtilbud 2017-18 om at skabe mere bevidste lege- og læringsmiljøer med
udgangspunkt i børneperspektivet.

Børn og Skole foreslår derfor, at det videre arbejde med
dimensionen Læringsaktiviteter kobles til disse aktuelle indsatsområder. Det
foreslås endvidere, at der – hvis kvalitetsmålingen gentages i 2020 – opstilles
en målsætning om, at der for alle dagtilbud opnås en score på over 3 for
dimensionen Læringsaktiviteter.

Udviklingsarbejdet ift. læringsaktiviteter vil blandt andet
omhandle opbygning af interessecentre samt medarbejdernes evne til
’læringsfremmende interaktion’. Disse tiltag vil indebære, at dagtilbuddene
prioriterer indkøb af materialer samt inventar, der understøtter børnenes
fordybelse i et emne, der kan udvikle deres kompetencer ift. eksempelvis
science, tal, bogstaver, motorik eller musik.

I forbindelse med Budget 2019-22 afsatte Byrådet en pulje på
1,5 mio. kr. i 2019 til et løft af lege- og læringsmiljøer i
daginstitutionerne. Udmøntningen af puljen ’Opgradering af lege- og
læringsmiljøer i daginstitutionerne’, der behandles parallelt med denne sag,
skal understøtte udviklingsarbejdet.

Som det fremgår af tabel 1 ovenfor, opnås der en lav score
på dimensionen ”Rutiner for personlig pleje”. Børn og Skole vurderer, at de enkelte
institutioner umiddelbart kan gennemføre forbedringer heraf, fx i relation til
hygiejne.

Børn og Skole vurderer på baggrund af kvalitetsmålingen, at
de data, der er indsamlet om kvaliteten i [adresse] dagtilbud med
ECERS-3, generelt er velegnede som udgangspunkt for at kunne vurdere og udvikle
den pædagogiske praksis. Især den skriftlige og mundtlige tilbagemelding på
undersøgelsens resultater er vigtige elementer i den lokale opfølgning og har
stor betydning for, at ledere og medarbejdere i dagtilbuddene kan omsætte
målingerne til en videreudvikling af kvaliteten. Dette bekræftes af positive
tilbagemeldinger fra institutionerne.

Med baggrund i erfaringerne fra første kvalitetsmåling vil
Børn og Skole udarbejde forslag til Budget 2020-23 om, at der fortages endnu en
kvalitetsmåling i 2020, der sammen med resultaterne fra EVA’s undersøgelse, kan
danne grundlag for at vurdere, om metoden også fremover skal anvendes i
Favrskov Kommune. Det vil indgå i budgetforslaget, at der i 2020 også foretages
kvalitetsmålinger i vuggestueafdelingerne.

Gøres kvalitetsmålingen efterfølgende permanent, vil den
kunne erstatte det anmeldte pædagogiske tilsyn, der føres af Børn og Skole
hvert andet år.

**ØKONOMI**

Byrådet afsatte i Budget 2019 400.000 kr. til kvalitetsmåling
i 31 børnehavegrupper.

Børn og Skole udarbejder forslag til Budget 2020-23 om
gennemførelse af kvalitetsmålinger i dagtilbuddene i 2020. Såfremt målingen i
2020 udvides med målinger i de 20 vuggestueafdelinger, må der påregnes en
merudgift på omkring 260.000 kr., dvs. et samlet finansieringsbehov på ca.
700.000 kr. i 2020.

Børn og Skole vil endvidere til Budget 2020-23 foreslå, at
der i 2020 og efterfølgende år årligt afsættes midler til investering i lege-
og læringsmiljøerne med afsæt i ECERS-3’s definition af interessecentre.

**INDDRAGELSE**

Resultatet af kvalitetsmålingerne samt de konkrete
handlinger og indsatser fremlægges for LMU’er og bestyrelserne på
dagtilbudsområdet. Herudover er der 10. april 2019 afholdt informationsmøde for
forældrebestyrelser med det formål at klæde bestyrelserne på til at arbejde med
undersøgelsens resultater.

Den primære opfølgning på undersøgelsens resultater sker
lokalt med tæt opfølgning fra Børn og Skole. Det betyder, at kvalitetsmålingen
indgår i det løbende arbejde med kvalitetsudvikling på dagtilbudsområdet.

Endeligt vil resultatet af kvalitetsmålingerne fremgå af
Kvalitetsrapport for dagtilbud 2019-20, der fremlægges primo 2020.

Tids- og handleplan for opfølgning på kvalitetsmålinger
fremgår af bilag 4.

**INDSTILLING**

Direktøren for Børn og Skole indstiller til Byrådet:

1.
At resultaterne tages til
efterretning, og at dimensionen Læringsaktiviteter udpeges som generelt
udviklingsområde for dagtilbuddene.

2.
At det indgår i drøftelserne vedrørende Budget 2020-23, om der skal
gennemføres kvalitetsmålinger i dagtilbud i 2020, hvor også
vuggestueafdelingerne indgår.

3.
At det indgår i drøftelserne vedrørende Budget 2020-23, om der skal
investeres anlægsmidler i udviklingen af lege- og læringsmiljøer i dagtilbuddene.

**BESLUTNING**

***Børne- og Skoleudvalget, 9. maj 2019:***

Fraværende:Ingen

Ad 1. Indstilles godkendt med en tilføjelse om, at der også
fastsættes en målsætning for dimensionen "Rutiner for personlig
pleje" om, at alle dagtilbud opnår en score på mindst 3, hvis der
gennemføres en måling i 2020.

Ad 2 og 3. Indstilles godkendt.

***Økonomiudvalget, 21. maj 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Bilag 1. Målgrupperapport - Kvalitetsvurdering i dagtilbud med ECERS-3 | 710-2019-72953 |
| Bilag 2. Forskningsrapport - Kvalitetsvurdering i dagtilbud med ECERS-3 | 710-2019-72951 |
| Bilag 3. Kvalitetsmålingsredskabet ECERS-3 | 710-2019-87629 |
| Bilag 4. Tids- og handleplan for opfølgning på kvalitetsmåling i dagtilbud | 710-2019-76525 |